# aaamen

Толстова

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Афанасьев Алексей Андриянович

Книга: Çунатлă çамрăклăх

Стихотворение: Мĕн вăл аппетит?

Ун кукамăш тĕпелте,

Ват кукашшĕ те килте.

Йăлкăшса кула-кула

Ăнлантарчĕç ывăла:

– Аппетит çынпах çӳрет,

Кашнинех вăл пулмалла.

Ĕçчене вăй-хал кӳрет,

Юратмасть вăл кахала!

– Ăçтарах вăл аппетит? –

Тет йӳтетмĕш пĕчĕк Тит.

– Тупăпăр халех ăна! –

Тет кукашшĕ ачана.

Иккĕш илчĕç кĕреçе,

Тытăнчĕç хĕрӳ ĕçе!

Чаврĕç-чаврĕç ик ĕçчен –

Çĕр чавас ĕç çăмăл мар.

Тăрăшса ĕçленĕрен

Çурăма йĕпетрĕ тар.

– Час тухать-и аппетит?..

Курăнать-и, кукаçи?..

Çĕр чавмашкăн йывăр пит,

Чавиччен пĕр вăкăр çи!..

– Çитĕ, – терĕç, – халлĕхе!

Çăвăнса канас пăртак, –

Çаврăнать аран чĕлхе,

Ывăннă мĕнпур шăмшак.

Ĕлĕк пĕчĕк чашăка

Пушататчĕ Тит аран.

Тутлă-çке паян яшка,

Тутлă пулчĕ йӳç уйран!

Ват кукашшĕ йăл кулать

Йăл кулать те, хăй калать:

– Астуса юл, ачам Тит: –

Çак пулать вăл аппетит!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.